Ryuho Okava

– Yaponiya dini və siyasi lideri. "Xoşbəxt elm" kultunun lideri və CEO-su olmuşdur. O, iddia edirdi ki, istənilən yaşayan və ölü şəxsin ruhunu çağırmaq bacarığına malikdir.

 Həyatı 
Okava 1956-cı ildə doğulmuşdur. O, Tokio Universitetindən məzun olmuşdur. Kultunu qurmazdan öncə bir neçə şirkətdə işləmişdir. 1986-cı ildə ruhlarla danışdığını iddia edərək "Xoşbəxt elm" kultunu qurmuşdur. Onun iddiasına əsasən ruhlar ona missiyasının "bəşəriyyəti xoşbəxtliyə aparmaq olduğunu" demişdirlər. Kult onun ruhlarla danışmaq bacarığına, ruh reinkarnasiyasına və qlobal utopiyanın inşasına inanmışdır. Kult iddia edir ki, onların 110-dan çox ölkədə üzvü var.

Okava mübahisəli şəxsiyyət olmuşdur. O, "tanrıdan mesajlar" aldığını, eləcə də, məşhur şəxslərin ruhları ilə danışdığını iddia edirdi. Ruhların ona danışdıqları əsasında kitablar nəşr etdirmişdir. Kitablarında İsanın "qoruyucu ruhları", ABŞ-nin keçmiş prezidenti Donald Tramp, Freddi Merkyuri və Rusiya prezidenti Vladimir Putin ilə söhbət etdiyini iddia etmişdir. Okavanın oğlu Hiroşi 2020-ci ildə verdiyi bir müsahibədə atasının yalan dediyini, "etdiklərinin məntiqsiz olduğunu" demişdir.

Okava 2009-cu ildə kultun Xoşbəxtliyin Realizasiyası Partiyası adlı siyasi filialını qurmuşdur. Onun partiyası dini təlimə əsaslanan kiçik hökuməti, LGBTQ icmasının hüquqlarının məhdudlaşdırılmasını və Çinin çəpərləmə siyasətini dəstəkləmişdir.

 Ölümü 
27 fevral 2023-cü ildə halı qəflətən pisləşmiş və Tokiodakı bir xəstəxanaya aparılmışdır. Bütün cəhdlərə baxmayaraq 2 mart 2023-cü ildə 66 yaşında ölmüşdür. Ölüm səbəbi naməlumdur.

 İstinadlar 

 Xarici keçidlər 


Kateqoriya:Kult liderləri
Kateqoriya:Yaponiyanın din xadimləri